GiliGold/VAD_KnessetCorpus huggingface dataset:
ליאת ניקריטין: בסופו של יום לפי נתונים שתע"ש העבירו אלי, קודם כל חשוב להבין שאנחנו נמצאים במצב בו טרם 2005 לא שולם סכום על הקרקעות האלה.
ליאת ניקריטין: זה לא שאנחנו עכשיו באים וגוזרים.
משה גפני: בכמה כסף מדובר בתשלום הארנונה?
מאיר אורן: מאחר וביקשתם נתונים, אני אציג את הנתונים כפי שאנחנו מכירים ויודעים עליהם.
מאיר אורן: הוויכוח שיש מול עיריית הוד השרון שהוצג כאן
מאיר אורן: כאילו היא תפסיד 15 מיליון שקלים, הוא לא הוויכוח בין עשר אגורות לשקל אלא תעריף של שישה שקלים למטר שמבקשת לחייב עיריית הוד השרון.
מאיר אורן: כלומר, היא מבקשת לחייב את הקרקע התפוסה של תע"ש בהיקף של כ-20 מיליון שקלים ויותר בשנה.
נועה בן-אריה: בית המשפט קבע את התעריפים.
מאיר אורן: בית המשפט קבע תעריף לקרקע תפוסה.
מאיר אורן: בית המשפט לא קבע את סעיף 274 לחוק שקבע תעריף מופחת למפעלי נשק.
מאיר אורן: עיריית הוד השרון מתעלמת מסעיף 274 ומהתעריף הקבוע בו בטענה, או שמה נאמר בתואנה, שמדובר כאן רק בשטח שהוא פחות מ-3,500 דונם כי היא לא מסתכלת על מה יש בכלל הגדר אלא רק מה שנופל בשטח שלה.
שי חרמש: לפי שקל או לפי עשר אגורות?
מאיר אורן: לפי חישוב.
תומר רוזנר: מה שעכשיו הסברת, מסביר את השינוי השני שמבוקש כאן לגבי ראיית המתחם כמתחם אחד אבל יש כאן שינוי נוסף שמתבקש והוא הורדת המדרגה מ-6,500 דונם ל-5,000 דונם.
תומר רוזנר: מדוע אתם מבקשים את זה?
מאיר אורן: אנחנו מבקשים את הדבר הזה מאחר שהמדרגה של 6,000 דונם היא מדרגה מאוד גבולית מבחינת השטח של תע"ש.
מאיר אורן: נוצרים מצבים אבסורדים בהם כאשר המדינה באה ומבקשת מתע"ש – וזה גם במענה למה שנאמר כאן לגבי המוטיבציות לעזוב שטחים – או דורשת מתע"ש שתחזיר 300 דונם או שתפקיע 40 דונם לטובת הרחבת מחלף מורשה, לא יכול להיות שגריעה של 50 דונם פתאום תקפיץ את שיעור הארנונה פי עשר ותביא אותנו למדרגה אחרת.
מאיר אורן: לכן דרושה מדרגה שתשרת את העניין הזה.
תומר רוזנר: הורדת המדרגה, מבחינה כלכלית, היא שולית.
משה גפני: לא תהיה הצבעה היום וזאת משתי סיבות: ראשית, בגלל שלא תהיה הצבעה היום ושנית, בגלל שאני רוצה שמשרד האוצר יבוא בדברים עם השלטון המקומי כדי לנסות להגיע למדרגות.
משה גפני: אם לא תגיעו, נביא את זה להצבעה והרוב יכריע.
שי חרמש: לרווח את המדרגות.
משה גפני: כן, לרווח את המדרגות, לפי הצעתו של חבר הכנסת שי חרמש.
רון מוסקוביץ: אנחנו מקבלים את הצעתך.
רון מוסקוביץ: נשמח.
משה גפני: כאמור, לא נקיים הצבעה היום ועד ההצבעה תנסו לבוא בדברים עם השלטון המקומי כדי לרווח את המדרגות.
ורד קירו-זילברמן: בחוק האזרחים הוותיקים, התש"ן-1989, בסעיף 14 -
ורד קירו-זילברמן: (2) הסיפא החל במלים "לעניין זה" תסומן כפסקה (2) ולפניה יבוא -
משה גפני: עכשיו יהיו כאן הרבה התקפות נגד האוצר.
משה גפני: אני רוצה לשאול אותך, אחרי שנתתם כאלה מכות לשלטון המקומי, לבוא עכשיו במצב הזה ולומר שחוק האזרחים הוותיקים, שעד היום המדינה שילמה, הרשויות ישלמו את זה?
משה גפני: זה הגון?
קרן טרנר: קודם כל, לעניין מענקי האיזון.
קרן טרנר: גם לנו יש בעיה עם היקף מענקי האיזון כמו שמובא בהצעות התקציב.
קרן טרנר: זאת לא הייתה הכוונה שלנו אבל נאלצנו להגיע לשם בגלל הפחתות רוחביות.
קרן טרנר: אנחנו גם מנסים לתת לזה מענה והשלטון המקומי יוכל להעיד שאנחנו יושבים ביחד ומנסים למצוא לזה פתרון.
קרן טרנר: גם אנחנו לא מרוצים מהמצב הקיים במענקי האיזון.
קרן טרנר: מקצועית אנחנו לא חושבים שצריכה להיות הרמה.
קרן טרנר: לפחות אנחנו לא חלוקים לגבי הבעיה.
משה גפני: זאת אומרת, אתם מודים שיש בעיה מאוד קשה לשלטון המקומי.
קרן טרנר: אנחנו יושבים ביחד עם השלטון המקומי ומנסים.
משה גפני: עד עכשיו היא אומרת שמענקי האיזון באמת מהווים בעיה והם מזדהים עם השלטון המקומי כי אכן מענקי האיזון חטפו מכה ועכשיו היא הולכת להסביר למה הם הולכים להנחית עליהם עוד מכה.
קרן טרנר: חוק האזרחים הוותיקים בעצם קובע סדרה של הנחות בתחומים שונים ולא רק בתחום הארנונה להם זכאים אזרחים ותיקים.
קרן טרנר: החוק גם קובע שהמדינה בעצם תבוא בדברים בעניין הזה עם כל אחד מהגופים לעניין שיפוי.
קרן טרנר: סך השיפוי הנוגע לארנונה עומד על כ-30 מיליון שקלים ובעצם כאשר בחנו את העניין הזה גילינו שיש איזשהו עיוות מסוים.
קרן טרנר: בעצם מרבית הרשויות להן אנחנו נותנים שיפוי, הן דווקא הרשויות החזקות.
קרן טרנר: זה איזשהו עיוות.
משה גפני: זאת אומרת שאת מסכימה לזה שהיות שרוב האזרחים הוותיקים נמצאים ברשויות החזקות, שנקבע שאלה שמקבלים מענקי איזון, שאלה הרשויות החלשות ושם אין אזרחים ותיקים, עליהן זה לא יחול.
קרן טרנר: ההצעה שלנו היא לא כזאת.
ציון פיניאן: בפריפריה יש הרבה יותר אזרחים ותיקים.
משה גפני: זאת אומרת שהאוצר מסכים לעובדה הזאת.
קרן טרנר: לא הסכמתי.
קרן טרנר: כאשר אנחנו מתייחסים לנתונים, אנחנו רואים שכאשר אנחנו מבטלים את השיפוי הזה, בעצם מתוך כל הרשויות, רשויות שנפגעות ביותר מ-500 אלף שקלים, נמצאות ברשימה הזאת רק שתי רשויות שזכאיות למענק איזון.
שי חרמש: 400 אלף שקלים זה לא כסף?
קרן טרנר: כל השאר, בין אלפים בודדים למאות אלפים.
קרן טרנר: זה נכון, זה לא נעים, אבל מדובר ב-30 מיליון שקלים שיחסרו לקופת המדינה.
משה גפני: מי מהאורחים מתנגד להצעת החוק הזאת?
גדעון בן-ישראל: הייתה לי הזכות כיושב-ראש הסתדרות הגמלאים ליזום את החוק הזה של חוק האזרחים הוותיקים.
גדעון בן-ישראל: הייתה מחשבה שהמדינה, חוץ מההיבט הסוציאלי, גם נותנת כאן הוקרה למקימי המדינה.
גדעון בן-ישראל: באמת כאשר אתם רואים היום אדם ותיק עולה לאוטובוס ומציג את תעודת האזרח הוותיק, הוא עושה את זה בכבוד כי זה לא שמישהו בדק אם ההכנסה שלו היא כזאת שמגיע לו או לא.
גדעון בן-ישראל: אני אומר שאנחנו מתנגדים לכל פגיעה בחוק האזרחים הוותיקים.
גדעון בן-ישראל: פה זה קצת ארנונה, אחר כך קצת משהו אחר ואנחנו מכירים ויודעים בסופו של דבר ינסו בכלל לבטל את החוק כפי שפעם אחת זה כבר נעשה.
משה גפני: גם אני הייתי שותף לחקיקה, אתה הרי תמיד הבאת אותי למליאה כדי שאני אצביע.
גדעון בן-ישראל: נכון.
משה גפני: והצבעתי.
משה גפני: אני שואל אותך מה זה נוגע לאזרחים הוותיקים?
משה גפני: יש ויכוח בחוק הזה בין הממשלה לבין השלטון המקומי על מי ישלם.
משה גפני: אין דיון שהאזרחים הוותיקים לא ישלמו את הארנונה בהתאם לחוק הקיים.
אמנון כהן: לא פוגעים באזרחים הוותיקים.
גדעון בן-ישראל: אנחנו מכירים את המציאות.
גדעון בן-ישראל: הרשויות המקומיות, גם אלו שכביכול חזקות, אם הן לא יקבלו סבסוד מהמדינה, בסופו של דבר חלק מהן לא ישלם.
גדעון בן-ישראל: יש לנו ניסיון.
גדעון בן-ישראל: השלטון המקומי תמיד נתון בצרות וזה מיד יוצר מצב שהמדינה מעבירה את האחריות למישהו אחר והיא לא מסבסדת יותר.
גדעון בן-ישראל: בן-גוריון היה אומר שלא ייתנו לו אדרסות.
גדעון בן-ישראל: ברגע שמעבירים את העניין ואומרים שהרשויות ישלמו, מחר זה יהיה עם אוטובוסים ומחרתיים עם דברים אחרים.
גדעון בן-ישראל: לכן יש לנו עמדה מפורשת בעניין הזה ואני מחכה כאן משעה 12:00 כדי לומר את הדברים האלה.
משה גפני: היה מאוד חשוב לשמוע את הדברים שאמרת.
אריה מצליח: כן, כמובן.
רון מוסקוביץ: אדוני, הנושא הזה הוא המשך של מגמה שדיברנו עליה במהלך היום ובדיונים אחרים.
רון מוסקוביץ: אני אומר שלו לפחות היה בא האוצר ואומר שהוא מפסיק את השיפוי אבל לוקחים את הסכום הזה, בגלל הנימוקים שהם רשמו שם, ומעבירים אותו לבסיס מענקי האיזון.
רון מוסקוביץ: אגב, מערכת הדיווח סביב החוק הזה היא מערכת מאוד מורכבת ומי שמכיר את זה יודע שזה עובר רואה חשבון, מציאת רשימת הוותיקים על פי מרשם האוכלוסין, ובאמת יכול להיות שיש כאן איזשהו מהלך שהוא עושה איזושהי נוחות טכנית.
משה גפני: מה המצב כיום?
רון מוסקוביץ: הרשות המקומית צריכה להוציא רשימות ולעמת אותן באמצעות רואה חשבון.
משה גפני: היא עושה את זה היום.
רון מוסקוביץ: אני אומר שכל המערך הזה ייחסך בהצעת האוצר.
שי חרמש: עכשיו מורידים את השיפוי.
רון מוסקוביץ: כל המנגנון הזה ייחסך בהצעה הזאת של האוצר אבל אם לפחות הייתה בהצעה איזושהי אמירה.
רון מוסקוביץ: הרי לא רק לקחת את זה בגלל הפיזור אלא אם אנחנו לוקחים את ה-30 מיליון שקלים, לא כסף גדול במונחים של מענקי איזון, ומעבירים אותם לבסיס מענקי האיזון, אתה אומר שאולי יש מגמה, זה הגיוני, אבל הלקיחה כאן היא לצורך לקיחה והממשלה אומרת שהיא לא בזה.
רון מוסקוביץ: היא אומר שחוק יש, בסדר, אבל אתם תשלמו.
רון מוסקוביץ: יש כאן אמירה חריפה כלפי ציבור הקשישים ויש כאן אמירה חריפה כלפי השלטון המקומי.
שי חרמש: בדולר לשנה להיות יועץ של השלטון המקומי אתה לא יכול להכניס את זה לבסיס התקציב כי כל שנה זה משתנה.
אריה מצליח: למענקי האיזון אין שום בסיס תקציב.
אריה מצליח: כל שנה בונים אותו מחדש ואתם רואים איך.
פניה קירשנבאום: אדוני היושב-ראש, כל פעם אני מגיעה לקטע שאני רוצה לשאול אם אתה זוכר את הבדיחה שלי על הפרה.
פניה קירשנבאום: הנה, אנחנו חוזרים לבדיחה הזאת עוד פעם.
פניה קירשנבאום: כל מילה נוספת שלי תהיה מיותרת.
אמנון כהן: לא בהרבה דברים חברת הכנסת קירשנבאום ואני באותה דעה, אבל בנושא הזה אנחנו לא חלוקים.
אמנון כהן: בנושא הזה אנחנו רואים עין בעין.
אמנון כהן: כל פעם מביאים עוד נושא ועוד נושא במטרה להוריד את האחריות מהמדינה ולהטיל אותה על השלטון המקומי.
אמנון כהן: אנחנו רואים כאן את העבודה הטובה שעשה מרכז המחקר של הכנסת לגבי ריכוז הקשישים והיכן הם נמצאים ואני לא מבין איך הרשויות המקומיות יעמדו בנטל אלא אם כן אנחנו נקבל כאן החלטה שאנחנו נוסיף שלושה מיליארד שקלים לתקציב של משרד הפנים כדי שיוכל לתת להן במקום השיפוי כי השלטון המקומי הוא הזרוע המבצעת.
אמנון כהן: שר הפנים ישב כאן וביקש מוועדת הכספים תוספת של 3 מיליארד שקלים.
אמנון כהן: אם הוא יקבל, אני לא אבקש את הסכום של 30 מיליון שקלים אלא שהם יהיו בתוך ה-3 מיליארד שקלים.
משה גפני: אני לא מתכוון, ואני חושב שאף אחד מאתנו לא מתכוון, לעבור לסדר היום בנושא מענקי האיזון.
משה גפני: עם כל הכבוד, ההצעות של האוצר בעניין הזה יצטרכו להידון יחד עם אנשי האוצר ולראות מה עושים.
משה גפני: מוכרחים למצוא לעניין הזה פתרון בגלל שהפירוש הוא הורדת רמת השירות שמקבלים האזרחים.
משה גפני: המציאות היא שאי אפשר לעמוד בעניין הזה ונצטרך לדון על מענקי האיזון ובוודאי על הנושא הזה בתוכם.
שי חרמש: אני לא צופה הרבה הישגים דרמטיים גם לשותפים נאמנים כמוכם ולשינויים דרמטיים כאן לכל ההתחייבויות.
ציון פיניאן: לא צריך לפגוע לא באזרחים הוותיקים ולא ברשויות המקומיות.
ציון פיניאן: גם לא במשרד הפנים.
ציון פיניאן: הפה שאסר הוא הפה שיתיר.
ציון פיניאן: צריך להגיע לאוצר ולסגור את זה בצורה הכי מכובדת.
משה גפני: הרב יעקב אשר, ראש עיריית בני-ברק, יש אצלך קשישים?
יעקב אדרי: אצלנו יש ילדים וקשישים.
משה גפני: היועץ המשפטי של הוועדה אומר לי שבתור גילוי נאות צריך לומר שאני נתין שלך, אני משלם לך ארנונה.
יעקב אדרי: עד היום הייתי בטוח שאני נתין שלך כמזכ"ל התנועה שלי.
יעקב אדרי: לא יכול להיות שמצד אחד המדינה נותנת מענקי איזון ומכירה בפרמטרים, אבל לא תתחשב בשיפוי בעניין הזה.
יעקב אדרי: יכול להיות שבעיר גדולה עם הכנסות גבוהות מאוד זה פחות ישפיע, אבל בעיר שהיא נתמכת מענק איזון, זאת תאונה קטלנית.
אמנון כהן: בוקר טוב ושבוע טוב, אני מבקש לפתוח את ישיבת צוות הבדיקה, שמינה יושב ראש ועדת הכספים, לליווי חוק מס הבצורת, פרק כ"א: היטל בשל צריכת מים עודפת, מתוך חוק ההתייעלות הכלכלית (תיקוני חקיקה ליישום התכנית הכלכלית לשנים 2009-2010).
אמנון כהן: הצוות סיים את עבודתו והחוק אושר ואנחנו נמצאים כרגע בדיון מעקב על השלכות החוק.
אמנון כהן: דיון אחד כבר התקיים במליאת הוועדה ויושב ראש הוועדה, חבר הכנסת גפני, ביקש שהצוות שהכין את החוק יתכנס שוב לבדוק את הדברים.
אמנון כהן: התכוונתי שהצוות יישב וילמד את הסוגיה כי קיבלנו פניות רבות, אבל חברי הכנסת עשו מהלך, שאני מבין, והגיעו גם אורחים נכבדים.
אמנון כהן: הזמן שלנו קצוב ויש לנו רק שעה.
אמנון כהן: אני מבקש שנשמע את התשובות של רשות המים ומשרד האוצר לגבי שלושה סעיפים בחוק שביקשנו לתקן בעקבות פניות של אזרחים.
אמנון כהן: הבנו שיש כשל או אי הבנה ויש ביורוקרטיה קשה בשלושה נושאים.
אמנון כהן: הנושא הראשון הוא הנכים, שהיו צריכים להביא אישורים מרופא משפחה ורופאי המשפחה אמרו שהם לא מומחים לתחום ולא יכולים לתת אישורים.
אמנון כהן: רשות המים ניסתה לתקן את זה אבל הבנתי שהבעיה לא נפתרה.
אמנון כהן: ביקשנו ממשרד האוצר ומרשות המים שיפטרו את כל הנכים כך שלא יצטרכו להביא אישורים ותעודת נכה תספיק.
אמנון כהן: הנושא השני שעלה כאן:
אמנון כהן: נאמר על ידי רשות המים שהאזרחים לקחו ברצינות את העניין וחסכו מים.
אמנון כהן: לכן, היתה בקשה של ועדת הכספים שבתקופת החורף לא צריך להעניש את האזרחים כי גם כך הם חוסכים.
אמנון כהן: בקשת ועדת הכספים היתה להקפיא את חוק הבצורת ועל זה אנחנו רוצים לקבל תשובה.
אמנון כהן: הנושא השלישי שעלה בצוות: דובר על כך שמשפחה שיש לה שעון מים תיחשב כארבע נפשות.
אמנון כהן: אולי לא שמנו לב אבל מה שנכנס לתוך החוק היה שאם אזרח לא מדווח והוא גר לבד, הוא יקבל הקצבה אחת בלבד, דהיינו 4 או 4.5 קוב מים.
אמנון כהן: אנחנו אמרנו שבכל מקרה, אפילו אם אזרח לא מדווח, כל דירה ייחשב לגביה כאילו גרות בה ארבע נפשות.
אמנון כהן: גם את זה ביקשנו לתקן ואנחנו מקווים שמשרד האוצר ורשות המים באו לכאן עם תשובות.
אמנון כהן: אני אומר מראש שכרגע אנחנו לא דנים ברפורמה שעברה בוועדת הכלכלה אלא רק בנושא מס הבצורת.
אמנון כהן: הבנתי שהוקם צוות במשרד ראש הממשלה ובעקבות פנייתם של חברי כנסת הנושא יידון שם.
אמנון כהן: אני אומר לנציג האוצר, מר מרידור, שהצוות, בהתייעצות עם יושב ראש הוועדה, הכין הצעת חוק שבאה לתקן את שלושת הנושאים שהזכרתי.
אמנון כהן: אם תגידו שקשה לכם או שזאת פרוצדורה, כבר הכנו הצעת חוק.
אמנון כהן: אם יש אי הבנה, נחתים את כל חברי ועדת הכספים לקידום שלושת הנושאים שהעלינו בפניכם.
אמנון כהן: לפני שאני פותח את הדיון הרחב אני מבקש לדעת מה עשיתם לגבי שלושת הנושאים האלה.
אמנון כהן: האם התייעצתם?
אמנון כהן: בדקתם?
אמנון כהן: התייעלתם?
אמנון כהן: אני מבקש שתעדכן את כל מי שנמצא כאן.
אמנון כהן: יש פה רשימה ארוכה של דוברים ונשתדל להיענות לכולם.
אמנון כהן: בכל מקרה אנחנו חייבים לסיים את הדיון עד השעה 11:00 ואז נחליט אם יהיה דיון המשך או שיהיו הכרעות.
אמנון כהן: מר מרידור, בבקשה.
שי חרמש: אדוני היושב ראש, סעיף 86 אומר שבמידה ותאגיד המים לא מצליח לגבות את המס, מושתת עליו האחריות ומקזזים לו את מה שהוא לא גבה.
שאול מרידור: את החלק היחסי של מה שהוא לא גבה.
רונית תירוש: אני מבקשת הצעה לסדר, יש כאן אנשים מסקטורים שונים שרוצים לספר את הסיפור האישי או הציבורי.
רונית תירוש: אני מבקשת שתתן להם אפשרות לדבר.
תמי שור: אני אענה על שלושת הנושאים שהתייחסת אליהם ואני מתנצלת בשם מנהל הרשות שלא נמצא בארץ.
תמי שור: החלק הראשון הוא החלק של הנכים.
תמי שור: אנחנו סבורים שיש באמת בעייתיות עם הנושא הזה, בעיה שבוודאי נוצרה שלא מכוונת החוק, לא מכוונת המחוקקים ולא מכוונת הממשלה.
תמי שור: נוצר עוול כלפי ציבור, שלא היה צריך להיווצר.
תמי שור: חלק ממנו לא כל כך בגלל המישור הפורמלי, שאותו אנחנו יודעים לפתור, אלא במישור פחות פורמלי.
יצחק וקנין: הדרך לגהנום רצופה כוונות טובות.
יעקב אדרי: אני לא בטוח, יכול להיות שבאמת רצו להקשות בעניין הזה.
תמי שור: אנחנו סבורים שיש מקום לתיקונים מסוימים בנושא הזה.
תמי שור: דרך אגב, לא רק במה שעלה בכנסת.
ציון פיניאן: חברי הכנסת הזהירו אתכם בנושא הזה ולא שעיתם לנו.
תמי שור: אנחנו סבורים שיש מקום לתיקון אבל האופן שבו צריך לתקן לא פשוט וצריך לשבת ולדון בו ברמה המקצועית מאוחר יותר.
שלי יחימוביץ': למה לא שמעתם לנו?
שלי יחימוביץ': אמרנו את זה במסגרת הדיונים על חוק ההסדרים.
שלי יחימוביץ': לא היה חבר כנסת אחד שלא הזהיר אתכם מהעניין הזה.
יעקב אדרי: אני אומר לך שזה לא נעשה בתום לב.
שלי יחימוביץ': למה לא הקשבתם לנו?
אמנון כהן: תודה, ההערות נשמעו.
אורי אריאל: זה שווה חמישים מיליון שקל ולא מוותרים כל כך מהר על חמישים מיליון שקל.
שלי יחימוביץ': הרי זה היה כל כך ברור.
שלי יחימוביץ': לא היה צריך להיות גאון גדול כדי להבין שזה מה שיקרה.
תמי שור: אני יכולה להתייחס לזה.
אמנון כהן: את תתייחסי לשאלה של היושב ראש.
אמנון כהן: כל הדברים האלה הועלו בדיונים, דיברו עליהם, העלינו את זה.
אמנון כהן: הייתם צריכים לבוא עם תשובות.
תמי שור: התשובה לגבי זה היא שצריך לדון.
אורי אריאל: התשובה הידועה במדינת ישראל, שיקימו ועדה וידונו, לא מקובלת.
אורי אריאל: היושב ראש אומר לך שלוש פעמים שהייתם צריכים לבוא עם תשובות.
תמי שור: יש שני מישורים בטיפול בחוק.
תמי שור: ברגע שהחוק נחקק, ונכון שאנחנו היינו מהיוזמים שלו ונכון שאנחנו הובלנו אותו, אנחנו מחויבים אליו כמו כל אזרח במדינת ישראל וגם לא רשאים לבוא לציבור ולהגיד: תתנהג אחרת ממה שכתוב בחוק.
תמי שור: אין לנו הסמכות הזאת.
תמי שור: בבדיקה שערכנו ומתוך התלונות שאנחנו מקבלים, שהם בסדרי גודל יותר גדולים ממה שמקבלת הכנסת, כי אנחנו עוסקים בנושא הזה כל יום, אנחנו חושבים שיש פה איזושהי בעייתיות, צריך לתת עליה את הדעת וככל הנראה התשובה לא במישור שלנו.
תמי שור: אנחנו, ביכולות שלנו, לא יודעים לפתור את זה במסגרת החקיקה הקיימת.
תמי שור: אני לא טוענת שצריכים להיות דיוני ועדה במשך שלוש שנים, אלא שמי שצריך להחליט זאת הכנסת ולא רשות המים.
אורי אריאל: מה הצעתכם לתיקון?
אמנון כהן: יש לנו הצעה מסודרת איך לעשות את זה בחקיקה.
אמנון כהן: הם אומרים חקיקה וחקיקה זה אנחנו.
תמי שור: היה מאד פופוליסטי ופשוט להגיד שצריך להוריד את אישור הרופא ובזה תיפתר הבעיה, ואני אומרת לוועדה במפורש שיש בעיות נוספות בנושא הזה, שהורדת אישור הרופא לא תפתור אותן ומצד שני אולי יכניסו קבוצה נוספת.
אורי אריאל: ולכן, בפעם הרביעית, מה אתם מציעים?
תמי שור: יש לנו הצעה קונקרטית וצריך לדון בה בצוות המשנה עם אנשי המקצוע.
אורי אריאל: יושבת פה ועדת המשנה.
תמי שור: אתה רוצה שאני אסביר לך מה הבעיה עם הנכים?
אורי אריאל: כן, אני מאד רוצה לדעת.
תמי שור: אני יכולה לפתוח את הדיון ורק הנושא הזה ייקח שעה.
אמנון כהן: מה אתם עושים בנושא השני?
תמי שור: הנושא השני הוא הדרישה להקפיא את ההיטל בתקופת החורף.
תמי שור: אני רוצה להתחיל עם משהו שאולי מובן מאליו ואולי נשכח במסגרת סערת הדיון בנושא הזה.
תמי שור: משק המים נמצא היום ב-400 מיליון קוב מתחת לקווים האדומים.
תמי שור: 400 מיליון קוב מתחת לקווים האדומים.
תמי שור: הכינרת, למרות הגשמים שירדו בסוף השבוע, נמצאת במפלס של 214.33, כלומר 1.33 מטרים מתחת לקווים האדומים שהם סדר גודל של 220 מיליון קוב מתחת לקווים האדומים.
תמי שור: אולי יש הרגשה שהתחיל החורף, אבל לא במועדו, לצערנו, כי באוקטובר לא ירד גשם, אבל אני רוצה להזכיר שעברנו עכשיו חמש שנים שבאף אחת מהן לא היה חורף שנתן את כמויות המים שהיינו צריכים.
תמי שור: אם למישהו יש קשרים שאנחנו לא יודעים עליהם והוא יודע להגיד בוודאות שהחורף יהיה באופן משמעותי מעל הממוצע, אנחנו מתנצלים, אבל רשות המים לא יודעת להגיד את זה.
יואל חסון: מה אתם עושים עם הכסף שנכנס?
יואל חסון: הכסף הולך לאוצר ולא הולך לפתרון בעיות המים.
יואל חסון: את הרי יודעת את זה.
תמי שור: אני מדברת על שאלת היושב ראש לגבי סעיף 2, בנושא הקפאת ההיטל בתקופת החורף.
תמי שור: אני אומרת שוב שעמדת רשות המים היתה כל הזמן שאם החורף יהיה כזה, שיאפשר לבטל את ההיטל, אנחנו נהיה הראשונים שנקפוץ ונבוא לוועדה להסיר את זה.
יעקב אדרי: תחכו לסוף החורף?
יעקב אדרי: לא, התשובה היא לא.
רונית תירוש: צריך לבטל את החוק הזה.
רונית תירוש: הוא לא קשור בכלל לבצורת ולא לחסכון במים ולא למחסור במים.
אמנון כהן: חברת הכנסת תירוש, את רשומה.
אמנון כהן: תנו לה לסיים את התשובות שלה.
מוחמד ברכה: אני רוצה לשאול לאן הולך הכסף שנגבה?
אמנון כהן: לאוצר, כך זה בחוק.
תמי שור: יושבים פה שני אנשים בשם הממשלה.
תמי שור: אני מדברת בשם רשות המים ואני אומרת לכם חד משמעית, שהצורך בירידה בצריכות לא קטן בחורף, גם אם אנשים רואים בחוץ שיורד בחוץ גשם ולהיפך.
תמי שור: הרבה יותר קשה גם בהסברה וגם בנושאים אחרים לשכנע ציבור שהגשם שהוא רואה לא נותן מרפא מבחינת משק המים ואין לו תועלת מבחינת משק המים ולא מוציא אותנו ממצב החירום.
רונית תירוש: אל תעשי מהציבור אינפנטילים.
אלי אלפסי: כבר חמש שנים אתם יודעים את זה.
אמנון כהן: תודה, אני מבקש לא להפריע.
אמנון כהן: אם תפריע תצא החוצה.
אמנון כהן: תירשם פה וניתן לך לדבר.
תמי שור: מינואר הכמויות של הפטור מהיטל גדלות וההערכה שלנו היא שהן מעל ומעבר לצריכה הנדרשת לאדם, בוודאי בתקופת החורף.
תמי שור: לשאלה השלישית – גם את זה לא הספקנו להסביר בדיון הקודם ואני אסביר בדיוק מה אומרות הוראות החוק לגבי ההיטל.
תמי שור: עד אוקטובר, הדיווחים שהיו בתוקף, נמשכו.
תמי שור: זאת אומרת שמי שלא דיווח הכירו בו כמשפחה של ארבע נפשות, עם מינימום של 16 קוב למשפחה לחודש ומי שדיווח על מעל ארבע נפשות קיבל תוספת לכל נפש.
תמי שור: מנובמבר לא משתנה אותו מינימום, שהרי הגדלנו אותו מ-16 קוב ל-18 קוב.
דובר: מינואר זה יורד ל-12 קוב.
תמי שור: לא נכון.
תמי שור: תן לי להסביר את הדברים.
תמי שור: הטיעון בישיבה הקודמת היה שבנובמבר יורדים לנפש אחת ואת זה אני מסבירה.
תמי שור: בנובמבר-דצמבר המינימום הוא 18 קוב למשפחה, גם אם לא דווח.
אמנון כהן: בחוק כתוב אחרת.
תמי שור: לא, בחוק כתוב במפורש מה שאני אומרת.
אורי מקלב: אם כך, הטעיתם בפרסום.
אורי מקלב: אם חבר הכנסת כהן אומר את זה, ראו את זה מאות אלפי אנשים.
אורי מקלב: היה כתוב שמה-1 בנובמבר משפחה תחושב כנפש אחת אם לא דווח אחרת.
אורי מקלב: זאת הטעיה בפרסום, אבל מה שאת אומרת הוא נכון.
אורי מקלב: אנחנו כן דאגנו לזה בחוק ושמנו לב לזה.
אורי מקלב: רק מינואר 2010 מקבלים 12 קוב, אבל רואים משפחה כנפש אחת אלא אם דווח אחרת.
תמי שור: קודם כל, אני שמחה שיש הסכמה על כך שזאת לשון החוק.
תמי שור: איפה יש שינוי בין התקופה שלפני לבין התקופה שאחרי?
תמי שור: מי שעד אוקטובר דיווח בעבר על מעל ארבע נפשות במשפחה, זאת אומרת חמש, שש או שבע, לא יהנה מהתוספת הזאת אם הוא לא נתן את הדיווחים על פי החוק, אלא יחולו עליו אותם 18 קוב למשפחה בגלל התהליך של האיפוס בנובמבר, אבל לא שמשפחה יורדת לנפש אחת אלא 18 קוב מינימום.
תמי שור: מינואר, כפי שקבע החוק, מינימום 12 קוב למשפחה למי שלא דיווח.
מירי רגב: מה תעשה משפחה עם ארבעה ילדים כשאחד מהילדים סטודנט בבאר-שבע?
אמנון כהן: כבר דיברנו על כל הדברים האלה.
מגלי והבה: את הצבעת בעד החוק ואת מתחסדת עכשיו?
מירי רגב: אני לא מתחסדת.
מירי רגב: כולנו יודעים שבעיית המים היא לא דבר חדש וקדימה עשתה את הרפורמה הכי גרועה שיכולה להיות.
מגלי והבה: הליכוד הצביע בעד, ש"ס הצביע וכולם הצביעו בעד החוק.
כרמל שאמה-הכהן: אתם תמיד נגד, זאת לא חכמה.
יואל חסון: אתם הצבעתם בעד, זה נכון.
מירי רגב: אתה הצבעת הרפורמה במים, תתבייש לך.
מירי רגב: מה-1 בינואר תהיה עליית מחירים של 50%, תתבייש לך.
מירי רגב: המשבר במים בגללכם.
יואל חסון: כל הזכויות שמורות לביבי.
יואל חסון: מס בצורת – כל הזכויות לביבי נתניהו.
רונית תירוש: אדוני היושב ראש, אנחנו מפספסים את מהות הדיון.
אורי אריאל: יושב ראש הוועדה, מספיק כבר.
אחמד טיבי: רונית רוצה להגיד מי היחידים שהצביעו בעד.
רונית תירוש: הצבענו נגד וכדאי שצבי זרחיה יידע על זה.
רונית תירוש: הצבענו נגד.
אמנון כהן: אנחנו רוצים לשמוע את תשובת האוצר.
מירי רגב: על העלאת המים מה-1 בינואר היא היתה בעד.
רונית תירוש: עזבי, עזבי, אל תבלבלי את המוח.
מירי רגב: על העלאת המחירים מה-1 בינואר היא היתה בעד.
אמנון כהן: מה את אומרת, חברת הכנסת רגב?
רונית תירוש: את שקרנית.
מירי רגב: מה שקרנית?
מירי רגב: אישרתם את זה או לא?
רונית תירוש: לא הייתי בעד בשום שלב.
מירי רגב: מי אישר את רפורמת המים?
יעקב אדרי: אני רוצה להתייחס, אני ארגיע את הרוחות.
יעקב אדרי: יש דבר שצריך להודות בו ביושר לב – כולנו טעינו בחוק הזה.
יעקב אדרי: זאת האמת ואין בלתה.
מוחמד ברכה: לא כולנו.
יואל חסון: אתה לא הצבעת בעד.
יעקב אדרי: אני הצבעתי בעד.
יעקב אדרי: הרב גפני אמר שזה חוק רע ואין לנו ברירה ומעבירים אותו.
יעקב אדרי: אני חושב שכולנו אשמים גם בזה.
אורי אריאל: לא כולנו.
אחמד טיבי: לא כולנו.
אורי אריאל: כולנו אשמים?
אורי אריאל: אמנון, למה אתה לא עושה סדר?
יעקב אדרי: מי שלא היה, ממילא לא יכול להיות אחראי, אבל עשו לנו גם תרגילים בחוק עצמו.
יעקב אדרי: לא כולנו שמים לב לדקויות והכניסו לנו כמה עזים, שעכשיו צריך להוציא.
ציון פיניאן: אלה לא עזים, אלה פרות.
אמנון כהן: מר מרידור, תגיד את עמדת האוצר ואני מבקש שתתייחס לשאלות שהועלו כאן גם בנוגע לשלושת הסעיפים שדובר עליהם.
אמנון כהן: אם לא תעשו את זה, נעשה את זה בחוק וזה לא כדאי.
שאול מרידור: לאחרונה נהיה פופולרי להאשים את הממשלות הקודמות ואני לא נכנס לאמיתות של הדברים, אבל אחת הטענות שהועלו מול הממשלה היתה שב-2002, לאחר חורף גשום במיוחד שמילא את האקוויפרים והכינרת בצורה יפה, החליטה הממשלה על שינוי במדיניות ההתפלה.
שאול מרידור: כולם היום מזדעקים על זה – איך יכול להיות?
שאול מרידור: איך לא חזו קדימה?
שאול מרידור: איך לא ראו אחורה?
שאול מרידור: חוץ מבחור אחד שדיבר היום ברדיו, והלוואי והיה אומר דברים נכונים, וכולנו היינו יכולים לחיות יותר טוב.
שאול מרידור: צר לי להגיד שמה שאני רואה פה היום אפילו יותר גרוע.
שאול מרידור: אחרי שירדו גשמים במשך יומיים, אנחנו רחוקים מהממוצע הארצי בכ-90%, אם אני זוכר נכון.
שאול מרידור: ירדו עד היום 10%-15% מהממוצע במקומות קיצוניים וכבר כולם מדברים על זה שאין בכלל משבר.
שאול מרידור: שכחנו למה ישבנו פה כולנו.
שאול מרידור: אני לא מתווכח עם חברי הכנסת, אבל הוועדה כוועדה היתה בעד החוק הזה למרות שהוא קשה וכולנו יודעים שהוא קשה.
יצחק וקנין: אף אחד לא היה בעד החוק הזה.
אחמד טיבי: הוא צודק, הוא מדבר על התוצאה של ההצבעה.
אחמד טיבי: תציג מי הצביע בעד ומי הצביע נגד.
אחמד טיבי: ככה פותרים את זה.
אמנון כהן: יש פרוטוקולים, תסתכלו בעצמכם.
אחמד טיבי: יש זכרון קצר לציבור ועל זה סומכים חברי הכנסת.
אלכס מילר: עם כל הכבוד, אף אחד לא צריך להתבייש בכך שהוא תמך בחוק.
אחמד טיבי: אם זה חוק מביש, צריך להתבייש.
אלכס מילר: תלמדו לקחת אחריות.
אלכס מילר: שנתיים לא נגעתם בזה, תלמדו לקחת אחריות.
יואל חסון: המס בכלל לא בא לפתור את בעיית המים.
יואל חסון: הרי זאת דרך נוספת להכניס כסף לאוצר.
אלכס מילר: סוף סוף מישהו לוקח אחריות.
אלכס מילר: עם כל הכבוד, כולם יפי נפש.
יואל חסון: הם נופלים בפח של המים אבל זה לא קשור למים.
אלכס מילר: קל מאד להגיד: אני נגד, קל מאד, אבל מה עשיתם?
אלכס מילר: מה עשיתם בשביל לפתור את המשבר?
יואל חסון: יבנו יותר מרכזי התפלה?
יואל חסון: יהיו פה יותר מרכזי התפלה?
יואל חסון: אני אומר לך שלא יהיה.
אמנון כהן: תודה, חבר הכנסת מילר.
אמנון כהן: תודה, חבר הכנסת יואל חסון, יושב ראש הוועדה לביקורת המדינה.
יואל חסון: הוועדה לביקורת המדינה עוד תצטרך לחקור את העניין.
אלכס מילר: עם כל הכבוד, יש כאלה שחושבים שחוקים הם המלצה בלבד.
יואל חסון: לא, חוק צריך לקיים.
אלכס מילר: כשאני מרים את היד אני יודע בדיוק על מה אני מרים את היד.
אלכס מילר: אני לא מתבייש ולא אתבייש אף פעם על משהו שהצבעתי בעדו.
אלכס מילר: כל מי שמתבייש על כך שהוא הצביע כך או אחרת, שיחשוב פעמיים.
מגלי והבה: העולים שלחו אותך לכנסת, לייצג אותם.
יואל חסון: מה תגיד לעולים ששלחו אותך, שמסתכלים על חשבונות המים ולא יכולים לשלם אותם בכלל?
יואל חסון: האנשים שלחו אותך ואתה הצבעת בעד מס, שנקרא מס ביבי נתניהו.
יואל חסון: זה מס של ביבי נתניהו, לא קשור למים.
אלכס מילר: מבחינתך שלא יהיו מים בכלל.
יואל חסון: הוא לא קשור למים ולא יביא טיפת מים אחת.
יואל חסון: הוא יביא לנפילת משפחות של עולים חדשים, שאתה מייצג.
יואל חסון: זה הקהל שלך, לא הקהל שלי.
יואל חסון: זה הקהל שלך שאתה הבאת לו חוק שהוא לא יכול לעמוד בו.
כרמל שאמה-הכהן: אולי במקום לעשות פוליטיקה קטנה תתחילו לטפל בבעיה?
כרמל שאמה-הכהן: אתם מבזבזים זמן יקר על ויכוחים מיותרים.
יואל חסון: ומה אתה חושב, שזה יביא פתרון למים?
יואל חסון: חבר הכנסת שאמה, אתה חושב שיהיה פתרון למים?
כרמל שאמה-הכהן: הוויכוחים האלה בטוח לא יעזרו.
אלי אלפסי: שפעת חזירות, מה שהולך כאן.
אלי אלפסי: אתם רואים בדיוק מה הולך.
יואל חסון: זה קצת חיקוי שלנו, לא?
אלי אלפסי: שפעת חזירות.
אלי אלפסי: (הוצאו מן האולם מר אלי אלפסי ומר גד הרן)
שאול מרידור: החוק הזה לא היה מגיע לשולחן הזה בימים כתיקונם.
שאול מרידור: הוא הגיע כי אין ברירה וצריך להבין את זה.